Den tungt kraterbelagte overflaten av Umbriel har sannsynligvis vært stabil siden det sene tunge bombardementet. De eneste tegnene på gammel indre aktivitet er canyoner og mørke polygoner – mørke flekker med komplekse former som måler fra ti til hundrevis av kilometer på tvers. Polygonene ble identifisert ved hjelp av fotometri på bilder tatt av og er mer eller mindre jevnt fordelt over Umbriels overflate. Noen polygoner samsvarer med forsenkninger med et par kilometers dyp og kan ha oppstått under en tidlig episode med tektonisk aktivitet. Per tid finnes det ingen forklaring på hvorfor Umbriel er så mørk og ensformig i utseende. Overflaten kan være dekket av et relativt tynt lag med mørk materiale (såkalt materiale) utgravd ved et nedslag eller kastet ut i et eksplosivt vulkansk utbrudd. Alternativt kan Umbriels skorpe i sin helhet bestå av det mørke materialet, noe som ville forhindret dannelsen av lyse formasjoner som kraterstråler. De lyse formasjonene i Wunda synes imidlertid å motsi denne hypotesen.